cyanic-selkie/wikianc huggingface dataset:
Böbikon
Kommunen ligg i ein skogkledd dal mellom Surbtal og Rhinen. Chrüzlibach er ei elv som renn gjennom landsbyen og dalen. Utanom byen Böbikon består kommunen av dei to grendene Güggehü og Rütihof. Nabokommunar er Rekingen i nordvest, Mellikon i nord, Wislikofen i aust, Lengnau i sør og Baldingen i vest.
Ny Jord
Ny Jord (Selskap for landets indre kolonisasjon og emigrasjonens innskrenkning) vart skipa i 1908 og hadde som føremål å minska utvandringa ved å visa til ulempene ved å dra frå landet og gje folk ei meir realistisk oppfatning av kva dei kunne venta seg dersom dei emigrerte. Selskapet arbeidde etter kvart mest for bureising på udyrka jord ved å kjøpa dyrkingsfelt, og på særlege vilkår gje økonomisk tilskot til bureisarar. Fram til midt på 1930-talet selskapet gjeve tilskot til meir enn 10 000 bureisingsbruk, og det var dyrka over 180 000 dekar jord. Nordland, Troms og Hedmark var dei tre fylka med flest bureisingsbruk.
Bakgrunnsstoff
Litteratur
Månekåsen
Springaren Månekåsen (etter spelemannen Sveinung Månekåsa frå Seljord) er mykje nytta i austre Telemark og i Numedal. Slåtten er òg kalla Makalausen eller Løytnantdrengen. Det siste namnet knyt slåtten til Pål Løytnantsdreng frå Numedal, eller far hans, Knut Øyanhaugen, som tente som løytnant i Tønsberg i unge år. I Telemark er slåtten rekna som Gibø-tradisjon, etter mellom anna Johannes Dale og Eilev Smedal.
Variantgruppa
Slåttegruppa har katalognummer 506 i hardingfeleverket. Tre variantar er samla i Seljord, og tre i Numedal, i tillegg til ein frå Tinn. Slåtten har òg vore bruka i Krødsherad, under namnet Leirplassingen (Johan Kleven, ikkje teken med i lista). Leirplassingen er elles eit namn knytt til nr 528, ein variant av springaren Falkeriset.
Urdevassfjellet
Urdevassfjellet (958,5 moh.) er eit mindre fjell i Ringerike kommune. Fjellet høyrer til Ådalsfjella og ligg vest for nordenden av Høgfjell i Ådal og aust for Eidvatnet i Strømsoddbygda i Soknedalen.
Kervo
Kervo (finsk: Kerava) er ein kommune i det finske landskapeit Nyland i Södra Finlands län. Kervo er einspråkleg finsk. Kervo grensar til kommunane Vanda, Tusby og Sibbo.
GP2
GP2 eller GP2 Series var ein resarklasse for bilar som var verksam frå 2005 til 2016. Han vart av Bernie Ecclestone og Flavio Briatore som erstatning for den nedlagde Formel 3000 klassa. For å halde kostnadane nede må alle laga nytte chassis, motor og dekk frå same leverandør. I tillegg vert løpa stort sett arrangert saman med de europeiske Formel 1-løpa, og drar såleis nytte av infrastruktur og fasilitetar som alt er på plass, samstundes som det er enkelt for Formel 1-laga å halde seg oppdatert på førarar som utmerker seg.
Saltenposten
Saltenposten er ei avis som vert gjeven ut i Nordland. Ansvarleg redaktør er Frank Øvrewall (per august 2015). Avisa har hovudkontor på Fauske.
Nærøymanuskriptet
Randulf fortel om samemisjonæren Thomas von Westen sitt besøk i Nærøy i januar 1723, og om korleis dei to innkalla samane til prestegjeldet til prestegården for utspørring og undervising. Teksta vert vurdert som eit viktig kjeldeskrift, fordi Randulf «forteller på bakgrunn av egne iakttagelser og erfaringer i et geografisk avgrenset område», men samtidig med fare for misvising, fordi Randulf ikkje skil tydeleg mellom eigne observasjonar i Namdalen, og ting von Westen har fortalt frå studia sine av samar i andre område.
Innhald
Randulf meiner at det overalt i Namdalen og Helgeland finst fjell som samane reknar som heilage, òg på kysten, og nemner Heilhornet og Lekamøya. Han nemner tre offerplassar: Teplingfjellet i Foldereid, Folldalen i Høylandet og Kverndalsfjellet (Kvernvassfjellet) i Fosnes.
Thomas von Westen hadde fått tak i ei tromme av umesamisk type (éi vassrett linje; solkross sentralt i den nedste delen), og manuskriptet inneheld ei tolkande forklaring av motiva på denne tromma.
I manuskriptet fortalde Randulf òg om korleis noaiden Anders Sivertsen frå Rana fem år tidlegare skal ha ofra sitt eige liv for at sonen Johannes, som då var 20 år gammal, skulle verta «frikjøpt» frå ein døyeleg sjukdom. Brita Pollan, som attgjev historia i tekstsamlinga Noaidier (2002), meiner at det er same grunnforteljing som J.A. Friis skreiv ned i 1860 om noaiden Andreas, som levde i Varanger på 1500-talet, skal ha ofra seg for sonen sin Unnas. Pollan meiner at den nordsamiske varianten er den eldste og opphavlege, og at Randulf attgjev ein sørsamisk, tilpassa versjon.
Utgåve
Avskrift av manuskriptet vert oppbevart i Gunnerusbiblioteket ved NTNU. Teksta er utgjeven av Just Qvigstad i Kjeldeskrift til den lappiske mythologi; bind 1; i serien Det Kongelege Norske Videnskabers Selskabs skriftar (1903). Utdrag er utgjeve i antologien Noaidier, 2002.
Haugianarar
Haugianarane er ei nemning på dei som var med i rørsla starta av den kristne lekpredikanten Hans Nielsen Hauge (1771–1824). Hauge reiste kringom i store delar av sør-Noreg. Hauge reiste som mest i tida frå 1797 til 1804, og heldt religiøse møter på gardar. Religiøs møteverksemd utan godkjenning av soknepresten var ikkje lovleg i høve konventikkelplakaten. Difor vart Hauge ofte sett i fengsel. Hauge preika ei lære prega av pietisme, men la vekt på å tena Gud i praktisk arbeid. Haugianarane vart kjend for å driva med handel og å starta ymse typar industriverksemd. Slik verksemd kunne dreia seg om møller, og å driva utvinning av salt.
Etter at Hauge døydde, heldt rørsla fram. Haugianarane er rekna som starten på lekmannsrørsla innan den norske kyrkja. Haugianarane kjempa for at konventikkelplakaten skulle opphevast, men det skjedde ikkje før den 27. juli 1842. Haugianarane tok etter kvart i bruk bedehus til møter i staden for privatheimar. I 1842 vart Det Norske Misjonsselskap stifta.
Böttstein
Böttstein er ein kommune i distriktet Zurzach i kantonen Aargau i Sveits. Kommunen har innbyggjarar  og eit areal på. Kommunesenteret ligg 356 meter over havet.
Beatles for Sale
I USA vart songane på Beatles for Sale først gjeve ut på albuma Beatles ’65 og Beatles VI.
Oversyn
Berre seks dagar etter at Beatles hadde vore i studio for å gjere ferdig A Hard Day’s Night, kom gruppa tilbake til studio og starta på Beatles for Sale. Før innspelinga starta for fullt reiste bandet til Australia og New Zealand, og spelte konsertar i Nederland, Danmark og Sverige. Dei gjorde også fleire opptrede på fjernsyn, radio og konsertar i Storbritannia. Denne hektiske perioden med konsertar og reklamering for tidlegare plater gjorde at bandet fekk mindre tid til låtskriving og albumet inneheldt derfor fleire coverversjonar etter at A Hard Day’s Night berre hadde inneheldt originale songar. Likevel fekk dei tid til å spele inn singelen «I Feel Fine» og B-sida «She’s a Woman» (ingen av dei på albumet). Det er ein sterk country-påverknad på songar som «I Don’t Want to Spoil the Party» og «I’m a Loser».
Då Beatles for Sale vart spelt inn hadde Beatlemania akkurat nådd eit høgdepunkt, tidleg i 1964. Innspelinga starta 11. august, berre ein månad etter A Hard Day’s Night kom ut. Mykje av albumet vart spelt inn på «fridagar» frå konsertar i Storbritannia, og det meste av låtskrivinga vart gjort i studio. Det meste av albumet vart spelt inn i løpet av tre veker frå 29. september og framover. Produsenten George Martin har fortalt at bandet var særs slitne under innspelinga etter alt oppstyret som hadde vore gjennom heile 1964 og store delar av 1963.
Albumet måtte ut før jul, og slitne som dei var, klarte ikkje Lennon/McCartney å skrive nok songar i tide. Bandet måtte difor ty til coverversjonar. Albumet inneheld seks coverversjonar, like mange som på debutalbumet. Tre av coversongane vart spelte inn på totalt fem forsøk under ei innspeling den 18. oktober. Åtte av songane var orignale Lennon- og McCartney-songar. Innspelinga av albumet var ferdig 18. oktober og det var ferdig miksa 4. november. Nøyaktig ein månad seinare vart albumet gjeve ut.
Utgjeving
Beatles for Sale vart gjeve ut i Storbritannia den 4. desember 1964. 12. desember gjekk han inn på albumlista og vart liggande der i 46 veker. Ei veke etter han kom inn slo han A Hard Day’s Night ned frå førsteplassen. Den noko endra amerikanske utgåva, Beatles ’65, nådde førsteplassen i USA.
26. februar 1987 vart Beatles for Sale offisielt gjeve ut på CD, og albumet gjekk då inn på albumlista i Storbritannia igjen for to veker.
Medverkande
I følgje Ian MacDonald
The Beatles
Andre musikarar
Salstrofé
BPI-sertifiseringa gjeld berre for sal etter 1994.
Kjelder
''
Nord-Jarlsberg prosti
Nord-Jarlsberg prosti er eit tenestedistrikt i Tunsberg bispedømme i Den norske kyrkja. Det femner kommunane Hof, Holmestrand, Horten, Re, Sande og Svelvik.
Prosten har sete i Horten kor Horten kyrkje er prostikyrkje. Prostiet er inndelt i sokn. Soknet er grunneininga i Den norske kyrkja. Dei som arbeider i kyrkja er anten tilsette av soknet gjennom kyrkjeleg fellesråd, eller dei er tilsette i prostiet. Dei fleste prestane er tilsette i prostiet, og har tenesta si knytt til eitt eller fleire sokn. Fram til 2004 var prestetenesta lokalt organisert i prestegjeld.
Arr
Arr er merke etter sår som er lækte på skinnet eller ei anna organisk overflate. Arrdanning er ein naturleg del av lækingsprosessen av eit sår.
Vevet i arr har ein annan utsjånad enn området rundt, og andre eigenskapar, som at det er mindre elastisk, svakare og manglar hårvekst. Arret kan også heva seg litt over området rundt. Det er bindevev, eller reparasjonsvev, laga av ein annan celletype enn til dømes hud, som lagar arra.
Arr har vore brukte som kroppspynt, laga i ritual av til dømes maoriar og fleire folk frå Vest-Afrika og Ny-Guinea, eller i duellar i Europa på 1800-talet. Ein har også brukt arr for å merka slavar og kriminelle.
Lordalen
Lordalen er eit dalføre i Lesja kommune og ein sidedal til Gudbrandsdalen. Dalen har vore brukt i setring i mange år og også som ferdselsåre mellom Lesja og Skjåk. I dag er det bilveg så langt opp som til Nysetre. Det finst fleire kulturminne her, særleg gamle sager og kverner som utnytta den stabile og høge vasstilførsla. Lesja Historielag har restaurert kverna Lorkvenne og laga til ein natur- og kultursti i området. Mesteparten av dalen er verna som Lordalen landskapsvernområde og den inste delen er ein del av Reinheimen nasjonalpark.
Elva Lora renn gjennom dalen før ho munnar ut i Gudbrandsdalslågen.
Vikerfjell
Vikerfjell er eit fjellmassiv i Ådalsfjella som ligg mellom Sperillen i aust og Strømsoddbygda i vest, i Ringerike kommune. Den høgaste toppen er Gyranfisen (1127 moh.). Treknatten (1101 moh.) i nord er det nest høgaste punktet. Vikerfjell grensar inn mot Vidalen i Vassfaret i nordvest og Vassfarfoten i Sør-Aurdal kommune i Innlandet fylke i nord.
Vikerfjell er eit populært friluftsområde både sommar og vinter. De finst òg mange hytter der, men hyttebygginga ber ikkje preg av å vere sett opp hyttelandsbyar.
Ardèche
History
Ardèche er ein av 83 opphavlege departement som vart oppretta den 4. mars 1790 under den franske revolusjonen. Gjennom 1800-talet gjennomgjekk departemenet ein moderat økonomisk vekst. Folketalet auka frå 273 000 i 1793 til 388 000 i 1861. Silkeormindustrien blømde fram til 1855 då sjukdom påverka ormane og konkurransen med Kina førte til økonomiske tap. Ved Privas dreiv ein gruvedrift etter jernmalm, men dette vart raskt utvunne. Som følgje av dette vart seks masomnanlegg oppretta, men dei gjekk forholdsvis dårleg, og det siste vart lagt ned ved Pouzain i 1929.
Tidebøn
Tidebøn er ei bøn som vert beden til faste tider i løpet av dagen. I kristen liturgi er tidebøn ei av to hovudformer for gudsteneste.
Ardèche
Geografi
Departementet, som består av den gamle provinsen Vivarais, er omringa av dei franske departementa Drôme, Vaucluse, Gard, Lozère, Haute-Loire og Isère. Departementet er prega av store konstrastar. Dei lågaste områda der Ardèche munnar ut i Rhône ligg berre 40 meter over havet, medan Mont Mézenc strekkjer seg 1 754 meter over havet.
TV 2 (fleirtyding)
TV2 er eit vanleg namn på tv-kanalar. Det blir brukt om:
Ardèche
Geografi
Det er fem naturlege område i Ardèche.
Tidebøn
Tidebøner i katolsk tradisjon
Tidebøn, (officium divinum) er i Den katolske kyrkja den offisielle bøna utanom nattverden. Tidebønene har ein fast liturgi, sett saman av bibelske salmar frå Det gamle og Det nye testamentet, lesingar frå Bibelen og bøner.
Det er i tradisjonen sju tidebøner: laudes (morgon, ottesong), prim, ters, sext (den sjette time, dvs klokka tolv), non (den niande time, dvs kl 15), vesper (når mørkret bryt fram) og kompletorium (ved leggjetid]]. I tillegg kjem  matutin (eigentleg nattebøn).  Talet på tidebøner er sett i samanheng med Salme 119 vers 164: «Sju gonger om dagen prisar eg deg» og 62 «Midt på natta står eg opp og prisar deg».
Eit breviarium, eller ei tidebønebok, inneheldt tidebønene for søndagar, vekedagar og kyrkjehøgtider gjennom året. I mellomalderen vart kyrkjene pålagde å ha slike handbøker for å sikre at feiringa gjekk rett for seg.
I moderne tradisjon har prim falle bort, og matutin kan ein be når som helst i løpet av døgeret. Morgonbøna laudes og kveldsbøna vesper er rekna som dei to krumtappane blant tidebønene.
Tidebøner i luthersk tradisjon
Det eldste innhaldet i tidebøna er skriftlesing og bøn, men tidleg fekk lesing frå Salmane i Det gamle testamentet ein viktig plass i gudstenesta. Som messene utvikla òg tidebønsgudstenestene ein fast struktur, sannsynlegvis med røter i jødiske bøner til bestemte tider på dagen. Tidebønene vart utvikla vidare i klostra. Etter reformasjonen heldt ein først og fremst på morgonbøna og kveldsbøna, då som gudsteneste i byane, og som husandakt i heimen.
I Gudstenestebok for Den norske kyrkja er det tre tidebøner: Morgonsong (laudes), Aftansong (Vesper) og Kveldbøn (kompletorium).
Ein treng ikkje nokon fast liturgi for at bøner skal bli rekna som tidebøner, men dersom tidebønene vert bedne i fellesskap, er det vanleg å lage ein liturgi som bruker bøner henta frå Bibelen.
Privas
Privas er ein by og kommune sør i sentrale delar av Frankrike i departementet Ardèche, der han er préfecture (administrasjonssenter). Byen ligg i regionen Auvergne-Rhône-Alpes og har om lag 10 000 innbyggjarar.
Styggmann
Styggmann (872 moh.) er eit fjell i Kongsberg kommune i Viken. Styggmann er den høgaste toppen i området Skrimfjella.
Döttingen i Sveits
Döttingen er ein kommune i distriktet Zurzach i kantonen Aargau i Sveits. Kommunen har innbyggjarar  og eit areal på. Kommunesenteret ligg 328 meter over havet.
Tågarbeid
Tågarbeid er ei form for husflid der ein lagar korger og liknande gjenstandar ved binding med lange, jamtynne røter, eller tåger, oftast av bjørk, gran eller einer. Når ein lagar korger av stivare materiale som peddig, pil, spon eller halm, må ein bruke fletteteknikk. Tynne røter er for mjuke til fletting, og det har vorte utvikla ein bindeteknikk, som liknar på sying. Denne teknikken er gamal. Det er funne restar av tågbinding i Osebergskipet.
Materiale
Til dekorative gjenstandar vert det helst brukt bjørkerøter som ikkje bør vere tjukkare enn ein blyant. Til særleg fint arbeid vert tæger heilt ned til 1 mm nytta. Til større og grovare korger vert det helst brukt gran. Ein kan sanke tæger frå sevja går om våren og til frosten kjem. Beste røtene finn ein i næringsfattig mosemyr. Her kan ein finne røter opp til 15 meter. På næringsrik jord vert røtene tjukke og korte. Steinete jord gjev ujamne røter.
Etter sanking må tægene reinskast for bark og never. Det må ein gjere før dei turkar.
Reiskapar
Viktigaste reiskapen under tågarbeid er ein skarp kniv og ein beinpren. Prenen vert brukt il å lage hol for bindetåga. Ein vil og ha bruk for pinnar av ulik utforming.
Binding
Eit tågarbeid vert oppbygd av to tæger; innleggståga og bindetåga. Innleggståga er rund, medan bindetåga kan vere kløyvd. Innleggståga vert lagd i ein spiral som vert bunden til omfaret innanfor med bindetåga. Når ein skal binde må tægene bløytast. Særleg gjeld dett bindetåga. Ein kan gje arbeidet ulikt skap ved endre på måten ein legg innleggståga og korleis ein syr og knyter bindetåga.
Relé
Eit relé (av fransk relais) er ein elektrisk brytar. Releet har ein eller fleire kontaktar og er styrt av ein elektromagnet.
Kontaktane i eit relé kan vera normalt lukka, normalt opne eller dobbeltverkande. Når elektromagneten vert aktivert vil han trekkja til seg ein jernbit som påverkar brytaren mekanisk. Kontaktane som er normalt lukka vil då verta opne, og dei som er normalt opne vil verta lukka.
Ein kontaktor er eit stort relé, som vert brukt til m.a. motorstyringar.
Søråsen
Søråsen er eit fjellområde i den søraustlege delen av Gol kommune, ved grensa mot Sør-Aurdal og Nes. I nord ligg Nystølsfjellet med Nystølsvarden som høgaste punkt (1296 moh), og i sør ligg Vardefjell (1182 moh). Nystølsvarden er høgaste punkt i Gol med utsikt til Norefjell i sør, Hallingskarvet og Reineskarvet i vest og Jotunheimen i nord. Andre fjellområde på Søråsen er Holtelifjellet (1152 moh) og Raudalsfjellet (1205 moh). Andre fjelltoppar er Eidefjell med Søthaugberget (1169 moh), Meitebekkfjellet (1241 moh), Bergaleinnatten (1138 moh), Kyrkja (1063 moh), Nøsen (1086 moh) og Røggenatten (1130 moh).
Av fiskevatn er Myklesjøen (968 moh), Grøsetvatnet (904 moh), Kroktjern (962 moh), Røggjin (970 moh), Andsjøen (882 moh), Raudalsvatnet (921 moh), Store Grevsjøen (1053 moh) og Høvren (820 moh) av dei største fiskevatna med sik og aure. Nordåsen er det lokale namnet på det som ofte vert rekna som Golsfjellet, og kjende hotell som Storefjell, Oset, Kamben, Guriset, Hallingen, og Ørterstølen. Søråsen er den høgastliggande del av Gol og meir tilbaketrekt med hytter og tradisjonsrike stølslag. På Søråsen finst gamle stølslag som Eivindli, Holt, Vestreli, Frøysoksstølan, Vassvollstølan, Nystølen, Raudalen, Høvresli, Andsjaustølan og Røggjin.
Villanella
Villanella (fleirtal villanelle — må ikkje forvekslast med den franske verseforma villanelle) er ei form for lett italiensk verdsleg vokalmusikk som dukka opp i Italia like før midten av 1500-talet. Han vart først skapt i Napoli og påverka den seinare canzonettaen og frå der påverka han òg madrigalen.
Temaa er ofte landsens, komisk og ofte satirisk, og ofte manieristisk. Rytmemønsteret til versa i dei tidlege napolitanske formene er vanlegvis abR abR abR ccR. Villanellene vart ein av dei mest populære songformene i Italia rundt midten av 1500-talet.
Tidlege villanellaer (kjend som canzone villanesca) alltid for tre stemmer utan akkompagnement. Den første komponisten av villanellaer var napolitanarane Giovanni Domenico da Nola og Giovan Tomaso di Maio. Andre komponistar var mellom andre Adrian Willaert, Luca Marenzio, Adriano Banchieri og Orlande de Lassus.
NRK2
NRK2 er ein norsk fjernsynskanal som starta sendingane sine i 1996. I samband med opprettinga av NRK3 vart NRK2 frå 3. september 2007 omdanna til ein fakta- og aktualitetskanal, med vekt på nyhende, dokumentarar og anna faktastoff og kulturstoff.
NRK2 vert distribuert i det analoge bakkenettet, over satellitt og kabel-TV. På grunn av den låge dekningsgraden (rundt 50%) i det analoge bakkenettet har NRK2 vore omdiskutert og teke opp i Stortinget ei rekkje gonger. Utbygginga av det digitale bakkenettet til NTV vil gje alle husstandar i dekningsområdet tilgang til heile fjernsynstilbodet til NRK.
1996-2007
NRK2 skulle opphavleg verke både som ein avlastingskanal for NRK1 og som ein ungdomskanal. På kveldstid har det vorte sendt mykje filmar og seriar i tillegg til program som er sende på NRK1. På dagtid har sendeprogrammet som regel inneheldt interaktiv underhaldning som til dømes chatting. I 2003 byrja programmet Svisj, som har vorte sendt utanom det vanlege programmet om natta og på dagtid. Det inneheld i hovudsak chatting og musikkvideoar som sjåarane kan stemme på ved hjelp av tekstmeldingar. Nokre gonger er det i staden for musikkvideoar andre typar opptak som kan veljast, til dømes sport- eller Autofil-innslag.
Lokale sendingar
I enkelte delar av landet vert det sendt lokalfjernsyn over NRK2 sine bakkesendarar på tider NRK sjølv ikkje nyttar sendarane. Denne innrømminga oppstod etter at TV Oslo mista konsesjonen på lokale fjernsynssendingar i Oslo på kostnad av ein kommersiell aktør. TV Oslo var på den tida eit nettverk av religiøse fjernsynsaktørar, mellom andre Evangeliesenteret TV, Acem TV, Familiekanalen, ein islamsk kanal og lokalfjernsyn frå avisa Aker Avis/Groruddalen. Ein ville då gje desse ei moglegheit til å halde fram sendingane sine utan å innrømme dei einerett på lokale sendingar i området.
Truleg av denne grunnen er Svisj, eit SMS-basert musikkshow, oppsett med sendeslutt klokka 06.00 – programmet held fram der det ikkje vert sendt lokalfjernsyn, samt over satellitt. Det er usikkert om ordninga vil verte vidareført etter utløpet av 2007.
Eugéne Schoulgin
I 2006 vart han utnemnd til statsstipendiat for sitt arbeid med P.E.N.
William av Ockham
William av Ockham (også Occam og fleire andre stavemåtar) 1285-1349 var ein engelsk fransiskanar og filosof.
Ockham blir rekna som ein av dei viktigaste logikarane gjennom tidene. Namnet hans blir i dag gjernne knytt til prinsippet om at det enklaste er det beste: Ein skal velje den enklaste løsninga av fleire moglege, ein skal kutte ut (barbere bort) overflødige antakelsar. Dette prinsippet blir kalla for Ockham sin barberkniv (Occam's razor).
Drammen prosti
Drammen prosti er eit tenestedistrikt i Tunsberg bispedømme i Den norske kyrkja. Det femner Drammen kommune. Prosten har sete i Drammen kor Bragernes kyrkje er prostikyrkje. Prostiet er inndelt i sokn. Soknet er grunneininga i Den norske kyrkja. Dei som arbeider i kyrkja er anten tilsette av soknet gjennom kyrkjeleg fellesråd, eller dei er tilsette i prostiet. Dei fleste prestane er tilsette i prostiet, og har tenesta si knytt til eitt eller fleire sokn. Fram til 2004 var prestetenesta lokalt organisert i prestegjeld.
Sokn
Prostiet er inndelt i åtte sokn; Bragernes, Fjell, Konnerud, Skoger, Strømsgodset, Strømsø, Tangen og Åssiden.
World Touring Car Championship
World Touring Car Championship (WTCC) er ein internasjonalt meisterskap for såkalla touringbilar (standardbilar på norsk) som vert regulert av Det internasjonale bilsportforbundet (FIA). Serien er eigentleg ei vidareføring av European Touring Car Championship som vart lagt ned i 2005.
Serien hadde sin første meisterskap i 1987, men på grunn av for høge kostnader vart det berre éin sesong.
I 2001 vart ETCC igjen styrt av FIA. Og etter interesse frå bilprodusentane, vart serien omdøypt til dagens WTCC i starten av 2005-sesongen. Serien vert rekna som den tredje viktigaste meisterskapen som vert regulert av FIA, etter Formel 1 og the World Rally Championship.
Serien vert køyrd på 12 forskjellige banar på fire kontinent verda rundt. Bilprodusantene BMW, Honda, Seat og Chevrolet deltek med eit ulikt tal bilar kvar. Tidlegare køyrde også Alfa Romeo, men dei la opp etter 2007-sesongen.
WTCC-sirkuset tar òg ein tur innom Skandinavia. Sidan 2007 har det vore arrangert løp på Scandinavian Raceway i Anderstorp i Sverige.
Kyrkslätt
Kyrkslätt (finsk: Kirkkonummi) er ein kommune i det finske landskapet Nyland i Södra Finlands län. Kommunen har ein folkesetnad på 33 568 og eit areal på 393,3 km², av dei er 365 km² land. Kyrkslätt grensar til kommunane Ingå, Sjundeå, Vichtis, og Esbo.
Kommunen er ein tospråkleg kommune med finsk som majoritetsspråk (77,9 %) og svensk som minoritetsspråk (18,5 %).
Kyrkslätt var tidlegare ei jordbruksbygd med betydeleg dyreavl. Fisket var òg ein viktig næringsveg. På 1960- og 1970-talet vart Kyrkslätt ein moderne industristad med vekt på teknisk industri. Dei største arbeidsgjevarane i kommunen er L M Ericsson, Danisco, Prysmian Cables and Systems, Nordic Aluminium, Varuboden, Fibox, Johtamistaidon opisto og Gyproc.
I Kyrkslätt ligg arkitekturmuseet Hvitträsk. Det vart bygd av arkitektane Herman Gesellius, Armas Lindgren og Eliel Saarinen på byrjinga av 1900-talet.
Lagrime di San Pietro
Lagrime di San Pietro ('Tårene til St. Peter') er ein syklus på 20 madrigalar og ein avsluttande motett av Orlande de Lassus frå seinrenessansen. Det var den siste komposisjonen hans, skriven i 1594 og gjeven ut i München i 1595 etter han døydde. Han vart tileigna pave Klemens VIII den 24. mai 1594, berre tre veker før han døydde.
Verket består av 21 dikt av den italienske diktaren Luigi Tansillo (1510–1568) som syner forskjellige sorgstadium hos sankt Peter etter at han fornekta Jesus og hugsar åtvaringa til Jesus.(Matt. 26:69–75). Verket er for sju stemmer og talsymbolismen kjem att gjennom heile verket: Dei sju stemmene representerer dei sju sorgene til Jomfru Maria, i tillegg er mange madrigalane i sju delar.
I tillegg nytta Lassus alle sju kyrkjetoneartar. Madrigalane er gruppert på rad med madrigal 1 til 4 i toneart 1, 5 til 8 i toneart 2, 9 til 12 i toneart 3 og 4, 13 til 15 i toneart 5, 16 til 18 i toneart 6 og 19 og 20 i toneart 7. Den avsluttande motetten er basert på tonus perigrinus.
1352 Wawel
1352 Wawel er ein hovudbelteasteroide. Han blei oppdaga den 3. februar 1935 av Sylvain Julien Victor Arend ifrå Observatoire Royal de Belgique i Uccle.
Lagrime di San Pietro
Det siste stykket i settet er ikkje ein mardrigal, men ein latinsk motett, Vide homo, quae pro te patior (Sjå, menneske, korleis eg lid for dykk). Her talar den krossfesta Kristus i førsteperson og konfronterer sviket til Peter og synda til heile menneskeheita.
Lagrime di San Pietro er truleg det mest kjende settet av madrigali spirituali som nokon gong er skriven. Sjølv om det var få religiøse madrigalar av alle madrigalane som vart skriven, vert dette settet av Lassus ofte rekna som det aller beste dømet på polyfoni frå renessansen og kom heilt på slutten av epoken. Berre ti år etter verket kom ut hadde mange senter bytta stilen ut med monodi og basso continuo, som kjenneteiknar barokken.
Storsteinsfjell
Storsteinsfjell er eit fjell i Finnemarka i Lier kommune i Viken. Fjellet ligg om lag 540 meter over havet og har løyper vidare til mellom andre Skimten og Tverken.
Måleomformar
Ein måleomformar er ein komponent som konverterer frå ein storleik til ein annan. Det kan til dømes vera at eit akselerometer gjev ut ei spenning som er proporsjonal med aksellerasjonen, men at ein ynskjer å overføra dette signalet via ei 4 - 20 mA straumsløyfe. I dette tilfelle vil måleomformaren si oppgåve vera å konvertera frå spenning til straum. På grunn av at måleomformarar sender ut eit signal vert òg omgrepet transmitter (sendar) nytta.
Innan moderne instrumentering vert måleverdiane som oftast omforma til digital form. Det analoge signalet frå sensoren vil då verta sampla (tasta) og kvantisert av ein innebygd AD-omformar, slik at ein endar opp med ein sekvens av binære ord, som så vert overført til mottakaren. Den binære sekvensen vert pakka etter ein eller annan protokoll og overført (på bit-seriell form) til mottakaren, som til dømes kan vera ein dataloggar eller eit reguleringssystem. Tidlegare var det vanleg å nytta RS-232, RS-485, o.l., men nyare instrumentering nyttar som oftast ei eller anna form for pakkesvitsja nett.
Om mottakaren er ein regulator som inngår i ei lukka reguleringssløyfe er det viktig at signalet ikkje vert unødig forsinka, ettersom reguleringssløyfa vert ustabil om forseinkinga er for stor i høve til den dominerande tidskonstanten i «prosessen» som vert regulert.
= Sjå og =
Chorzów
Chorzów (tysk Königshütte) er ein by sør i Polen med om lag 115 000 innbyggjarar. Han ligg ved elva Rawa på Det schlesiske høglandet i hjartet av Øvre Schlesien Industriområde, 7 km nordvest for Katowice. Chorzów ligg òg i Øvre Schlesien storbyområde som har nesten 3,5 millionar innbyggjarar.
Byen er i dag del av Schlesiske voivodskap, men var før 1999 ein del av Katowice voivodskap.
Leif Kvamme Lysne
Leif Kvamme Lysne er ein norsk fotballspelar. Han vart keeper for Sogndal IL sidan 2011. Før han gjekk til Sogndal, spelte han for Fjøra, og før det for Lærdal IL.
Molde
I Molde ligg fylkesadministrasjonen i Møre og Romsdal. Byen er også sete for fylkesmannen og har fleire fylkeskommunale og statlege institusjonar. Molde har regionalt sjukehus og regionteater. Det ligg fleire vidaregåande skolar i byen. Høgskolen i Molde har avdelingar for økonomi, informatikk, samfunnsfag og helse- og sosialfag. Molde er bispesete for Møre bispedømme.
Historie
Molde er allereie i 1614 nemnd som ladestad under Trondheim. Då amtinndelinga av Noreg vart innført, vart Molde sete for amtmannen i Romsdals amt. Molde vart kjøpstad i 1742 og oppretta som bykommune i 1837.
Byen var mot slutten av 1800-talet prega av allear, parkar og hagar, og Molde vart såleis kalla «Rosenes by». Byen utvikla seg etter kvart til ein populær stoppestad for turistskip. Vilhelm II av Tyskland var ein årleg gjest i byen i perioden før den første verdskrigen. Molde fekk god økonomisk tilførsel som følgje av turismen, som varte fram til krigen og ein brann i byen i 1916 øydela bygningar i den austlege delen av byen.
Molde sentrum vart øydelagt av bombeåtak i 1940, og sentrum vart bygd opp att etter den andre verdskrigen. Bysenteret er derfor prega av ny arkitektur, og med ei blanding av både eldre og nyare hus og hagar langs kysten og oppover fjellskråningane.
I 1957 var Molde domkyrkje innvigd. Kyrkja er teikna av arkitekten Finn Bryn. I 1998 opna Aker stadion vest for sentrum og like attmed var det karakteristiske Seilet hotell og kulturhuset Bjørnsonhuset bygd ferdig i 2002. Alle tre er teikna av arkitekten Kjell Kosberg. På Molde ligg også Romsdalsmuseet med mange historiske bygningar og Moldegård med fleire patrisiarhus og historiske minnesmerke, både på Veøy i sentrum og på Bolsøya sør for byen.
Næringsliv
Dei viktigaste næringane på Molde er offentleg administrasjon, tenesteyting og varehandel, noko som heng saman med Molde som administrasjonssenter og handels- og turistby. Molde er sentrum for eit omland på om lag 65 000 menneske, som omfattar Romsdal og nærliggande delar av Nordmøre.
Dagsavisa Romsdals Budstikke kjem ut i byen og dekker Molde og dei omliggande kommunane. NRK Møre og Romsdal har lokalkontor på Molde.
Jazzfestivalen Moldejazz og litteraturfestivalen Bjørnsonfestivalen vert arrangert på Molde årleg om sommaren.
Samferdsel
Europaveg 39 går gjennom Molde sentrum og er det viktigaste sambandet mellom nord og sør. Vegen går sørover med bilferje frå Molde til Furuneset i Vestnes kommune. Nordover fører vegen til Kristiansund via Gjemnes kommune og Krifast.
Fylkesveg 64 bind Molde til Kristiansund via Atlanterhavsvegen på Romsdalskysten. Vegen fører søraustover til europaveg 136 på Åndalsnes og vidare opp Romsdalen til Dombås. Det er korrespondanse med buss til og frå Molde med toga som går til og frå Åndalsnes, som er endestasjonen for Raumabanen.
Molde er stoppehamn for Hurtigruta. Flyplassen Molde lufthamn, Årø ligg 5 kilometer aust for bysenteret.
Lied
Lied (tysk for «song», fleirtal Lieder) er eit omgrep som på norsk dekker den tyske kunstvisetradisjonen. Den tyske liedertradisjonen er særleg konsentrert om musikken, ofte til tekstar av eit enkelt folkeleg preg. Som oftast er dei komponert for song og klaver.
Det finst tre former for lied:
Det er særleg komponistar frå 1800-talet som har prega sjangeren, med Franz Schubert, Robert Schumann og Johannes Brahms som dei viktigaste. Sist i hundreåret medverka særleg Gustav Mahler og Richard Strauss til tradisjonen.
Heklenål
Ei heklenål er ein reiskap nytta til hekling og gimping. Heklenåla har ein krok i den eine enden. Denne vert nytta til å dra tråden gjennom maskene. Ein brukar berre ei heklenål om gongen.
Heklenåler kan lagast av tre, plast eller metall, og finst i mange storleikar. Det er fleire system for å gi heklenåler nummer. Det vanlegaste i noreg er å bruka tjukkleiken i millimeter.
Storegrønut
Storegrønut (1 289 moh.) er ein av toppane på Vegglifjell. Toppen ligg på grensa mellom kommunane Rollag og Nore og Uvdal i Viken. Storegrønut er den mest synlege toppen frå store delar av Vegglifjell.
Louisiana Red
Louisiana Red, eigentleg Iverson Minter, var ein amerikansk blues-gitarist, harmonikaspelar og songar som spelte inn over 50 album. Han er best kjend for songen «Sweet Blood Call».
Liv
Red mista foreldra sine tidleg i livet. Mor hans døydde av lungebetennelse kort tid etter at han blei fødd, medan faren hans blei lynsja av Ku Klux Klan då han var fem år gammal. Han voks opp hjå ulike slektningar i fleire ulike byar, mellom anna bestemora i New Orleans, og i ein barneheim. Som ung plukka han bomull. Då han var 11 lærte han å spela gitar på eit gammalt instrument.
Red spelte først for det innverknadsrike plateselskapet Chess i 1949, før han gjekk inn i den amerikanske hæren, og blei send til Korea under Koreakrigen. Etter å ha forlate hæren spelte han i to år saman med John Lee Hooker i Detroit. I 1952 spelte han for Checker Records under namnet Rocky Fuller. Seinare blei han kjend under artistnamnet Louisiana Red, eit tilnamn han fekk fordi han var særs glad i Louisiana Hot Sauce.
Det første albumet til Red, Lowdown Back Porch Blues, blei spelt inn i New York saman med Tommy Tucker og gjeve ut i 1963. Seinare same året kom det andre albumet hans, Seventh Son, òg ut.
Louisiana Red gav ut singelen «I'm Too Poor To Die» på plateselskapet Glover i 1964, og han nådde ein 117. plass på den amerikanske Billboard-hitlista.
Gjennom 1960- og 1970-åra spelte Louisiana Red mellom anna for Chess, Checker, Atlas, Glover, Rulett, L&R og Tomato. Han gifta seg med den første kona si, Ealase, i 1963. Dei budd i Florida og fekk tre barn saman, men ho døydde av kreft i 1973. Red skreiv fleire songar om henne - «Sweet Alesse», «Two Fifty Three» om det første møtet deira og den kjensletunge «Death Of Ealase». I 1977 gifta han seg opp att med Odetta Gordon.
Louisiana Red fekk merksemd etter ein opptreden var jazzfestivalen i Montreux i 1975. I 1983 vann han ein W.C. Handy Award for "Best Traditional Blues Male Artist". Han flytta til Hannover i Tyskland i 1981.
Han spelte i filmane Rockpalast (1976), Comeback (1982), Ballhaus Barmbek (1988), Red and Blues (2005) og Family Meeting (2008).
I 1994 spelte Louisiana Red inn eit album der blues blei blanda med dne urbane greske musikkstilen til bouzoukispelaren Stelios Vamvakaris, Blues Meets Rembetika.
Red turnerte òg på sine eldre dagar overalt i verda, og opptredde mellom anna på Frederikshavn Bluesfestival i 2010. I 2011 gav han ut albumet Memphis Mojo til mykje ros. Han døydde i 2012 i Hannover etter eit slagtilfelle.
Largentière
Largentière er ein landsby og kommune sør i sentrale delar av Frankrike i departementet Ardèche, der han er sous-préfecture. Byen ligg i regionen Auvergne-Rhône-Alpes om lag 10 km sørvest for Aubenas, og har om lag 2 000 innbyggjarar.
Namnet som han fekk på 1200-talet referer til sølvgruvene som var i drift frå 1000-talet til 1400-talet, og som vart driven av grevane av Toulouse og biskopen av Viviers. Landsbyen var ein travel industriby på 1800-talet, men hovudnæringa i dag er turisme. Jernbanestasjonen her vart rive ned i 1982, så byen er berre tilgjengeleg via bilveg.
Zielona Góra
Zielona Góra (tysk Grünberg in Schlesien) er ein by i Nederschlesien vest i Polen med om lag 120 000 innbyggjarar. Byen ligg i Lubusz-voivodskapet (sidan 1999) og var tidlegare hovudstad i Hertugdømet Zielona Góra og Zielona Góra voivodskap (1975-1998). Namnet, både på polsk og tysk, tyder «grønt fjell».
Historie
Opphavleg var han ein slavisk landsby, som vart ein del av hertugdømet Głogów i 1250. Han fekk bystatus med Magdeburgrettar i 1323. I 1477 slo byen ein 5000 mann stor hær frå naboområdet Brandenburg, som prøvde å erobre byen.
I 1294 bygde fyrst Konrad I Głogowski ei kyrkje for St. Jadwig, vernehelgenen til Schlesien. Denne bygningen, ''konkatedra św. Jadwigi w Zielonej Górze'', er i dag den eldste bygningen i byen.
Etter at hertugdømet Sagan (Żagań) fall, kom byen inn under Kongedømet Böhmen. Han gjekk i arv til Habsburgmonarkiet i Austerrike i 1526, og vart annektert av Kongedømet Preussen under dei schlesiske krigane i 1740-1763. I løpet av denne perioden vart den polske folkesetnaden pressa ut på landsbygda. , men enkelte vart verande i byen og fram til 1809 var det framleis ei polsk kyrkje i drift. .
Byen vart verande ein del av Tyskland fram til 1945 då Nederschlesien vart overført til Polen som følgje av Potsdamerkonferansen. Den gjenverande tyske folkesetnaden som ikkje flykta frå fronten vart kasta ut av byen, og byen vart busett på ny av polakkar frå Kresy, ein tidlegare polsk provins i aust som vart annektert av Sovjetunionen.
Himberg
Himberg er ein kommune (Marktgemeinde) i distriktet Bruck an der Leitha i forbundslandet Niederösterreich i Austerrike. Kommunen har ei flatevidd på 47,6 km² og i kring 7 500 ibuarar. Småbyen Himberg ligg få kilometer sør om Wien, 172 meter over havet.
Skrim
Skrim (859 moh.) er eit fjell i Kongsberg kommune i Viken. Skrim er den nest høgaste toppen i området Skrimfjella. Berre Styggmann (872 moh.) er høgare.
Nymfestadiet
Nymfe er eit stadium hjå hemimetabole insekt mellom egg og vakse dyr. Det tilsvarar larvestadiet hjå holometabole insekt, men nymfa til eit insekt liknar meir på det vaksne individet og går til dømes ikkje gjennom noko puppestadium. Insektet kan gå gjennom fleire hamskifte der nymfene blir stadig likare vaksne insekt. Mellom insektgrupper som har nymfestadium kan ein nemna teger, lus, augestikkarar, vassnymfer, grashopper og kakerlakkar.
Fagbrev
Fagbrev er eit kompetansebevis ein får etter å ha fullført utdanning innan ei yrkesfagleg studieretning. For å få fagbrev, må ein gjennomføra ein fagprøve, der ein viser at ein kan det som krevst for å kunna jobba innan det faget.
Utdanningsløpet fram til fagarbeidar er vanlegvis to år på yrkesskule og to år som lærling. Eit alternativ for folk som ikkje har gått på yrkesskule og ikkje har rett til vidaregåande opplæring, er å ta fagbrev som praksiskandidat. Då tek ein yrkesskuleeksamenane for det faget ein vil ta fagbrev i, og må dokumentera minst fem års praksis innan faget, før ein kan ta fagprøven.
Bakgrunnsstoff
NOKUT
Vólvisjøen
Vólvisjøen (gresk Λίμνη Βόλβη, Límni Vólvi, bulgarsk/makedonsk Бешичко Езеро, Besjitsjko Ezero), tidlegare òg kalla Bolbe, er namnet på ein innsjø i Mygdonía, ikkje langt frå Egearhavet. Han er om lag 19 km lang og mellom 10 og 13 km brei.
Vólvisjøen ligg i periferieininga Thessaloníki i Hellas. Han ligg aust for Koróniasjøen. I aust ligg den smale Rendínadalen, òg kalla Den makedonske Témbi sidan han liknar Témbidalen. Vólvisjøen er den nest største naturlege innsjøen i Hellas og har eit areal på 68 km² og eit djup på 20 meter.
Innsjøen rann ut i Strymónasbukta via ei elv som rann gjennom eit pass ein gong kalla Aulon eller Arethusa. Namnet på elva er ikkje nemnd av Thukydides i skildringa hans, men er tydlegvis den same elva som Erekhios (romanisert som Rekhios) i Prokopios (de Aedificiis, 4.4). Av mindre elvar som munnar ut i innsjøen er det nemnd Ammites og Olynthiakos. Åboren (labrach) i innsjøen vert særleg trekt fram av den gastronomiske diktaren Arkhestratos.
Det var òg ein by kalla Bolbos nær innsjøen. I dag er det fleire byar som har Vólvi i namnet sitt, og som ligg langs innsjøen. Ein veit ikkje sikkert om nokre av desse moderne landsbyane er den same som den antikke Bolbos.
For om lag ein million år sidan var Vólvisjøen og Koróniasjøen og heile Mygdonía ein stor innsjø.
Endingen i Sveits
Endingen er ein kommune i distriktet Zurzach i kantonen Aargau i Sveits. Kommunen har innbyggjarar  og eit areal på. Kommunesenteret ligg 383 meter over havet.
På 1700- og 1800-talet var Endingen ein av få landsbyar der jødar fekk lov å slå seg ned i Sveits. Gamle bygningar i Endingen har to dører, ei for jødar og ei for kristne. Synagogen og den jødiske gravplassen er i dag ein del av den nasjonale kulturarva i Sveits. Det er ingen kristen kyrkje i landsbyen, noko som er uvanleg for Sveits.
Kommunen ligg i Surbdalen og består av landsbyen Endingen og grenda Loohof.
Nummi-Pusula
Nummi-Pusula er ein kommune i det finske landskapet Nyland i Södra Finlands län.
Fischamend
Fischamend er ein by og ein kommune i distriktet Bruck an der Leitha i forbundslandet Niederösterreich i Austerrike. Kommunen har ei flatevidd på 25 km² og i kring 5 500 ibuarar. Småbyen Fischamend ligg på sørbreidda av Donau, ei 20 kilometer søraust om Wien.
Lohja
Lojo (finsk Lohja) er ein kommune i det finske landskapeit Nyland i Södra Finlands län. Kommunen har ein folkesetnad på 36 902 og eit areal på 356,24 KM², derav 278,3 KM² er land. Lojo grensar til kommunane Ingå, Raseborg, Karislojo, Salo, Nummi-Pusula, Vichtis og Sjundeå.
Mäntsälä
Mäntsälä er ein kommune i det finske landskapet Nyland i Södra Finlands län. Kommunen har ein folkesetnad på og eit areal på 596 KM2. Mäntsälä grensar til kommunane Borgnäs, Sibbo, Tusby, Hyvinge, Riihimäki, Orimattila, Kärkölä, Pukkila og Askola.
Lohja
I Lojo har tradisjonelt vore drive bergverk sitt- og trelastindustri. Her ligg eit kalksteinsbrot og ein cellulosefabrikk.
Lojo ligg ved breidda av Lojo sjö. Ved innsjøen ligg Finlands største kalksteinsgrotte Torhola.
Eiker prosti
Eiker prosti er eit tenestedistrikt i Tunsberg bispedømme i Den norske kyrkja. Det femner kommunane Krødsherad, Modum, Sigdal og Øvre Eiker.
Prosten har sete i Hokksund kor Haug kyrkje er prostikyrkje. Prostiet er inndelt i sokn. Soknet er grunneininga i Den norske kyrkja. Dei som arbeider i kyrkja er anten tilsette av soknet gjennom kyrkjeleg fellesråd, eller dei er tilsette i prostiet. Dei fleste prestane er tilsette i prostiet, og har tenesta si knytt til eitt eller fleire sokn. Fram til 2004 var prestetenesta lokalt organisert i prestegjeld.
Haugianerne
Haugianerne er eit måleri av Adolph Tidemand som framstiller ei gruppe haugianarar som lytter til ein lekpredikant i ei stove.
Tidemand arbeidde med motivet frå 1845 til 1852, og det finst fleire versjoner av bildet. Ein teikning er datert 1845, og måleriet er kjent i versjonar datert 1848, 1852 og 1865. Nasjonalgalleriet eig eit av dei, Mandal museum, har stilt ut bildet frå 1865, medan Düsseldorfs kunstmuseum museum Kunst Palast har eit anna som dei fekk tak i som del av sin kontakt med elevane ved Kunstakademie Düsseldorf. Tidemand var elev ved akademiet då han måla bildet. Bildet framstiller ei gruppe folk, til dels i norske folkedraktar, som er samla inne i ei årestove eller røykomnstove. Dei er opplyste av lys frå ein ljore. Ut frå tittelen forstår ein at den ståande mannen midt i bildet er ein lekpredikant knytt til haugianarrørsla, som var ei norsk kristen vekkingsrørsle tidleg på 1800-talet. I bildet vidareførar Tidemand ein sjanger som nyttar den strenge bildebygginga ein finn i tradisjonelt historiemåleri, på motiv henta frå folkelivet.
Ein rekner med at mange av personane er måla etter tyske modellar; ein målarkollega frå Düsseldorf stod modell for predikanten. Mannen i kubbestolen er Baard Olavson Mo frå Kvam i Hardanger som var ven av Tidemand og ein truande Haugianer. Tidemand måla også eit separat bilde av han, Sittende bonde.
Iron & Wine
Iron & Wine er artistnamnet til musikaren og låtskrivaren Sam Beam. Han har gjeve ut to studioalbum og fleire EP-ar, blant anna saman med gruppa Calexico. Coveret hans av The Postal Service si låt «Such Great Heights» vart utgjeve på soundtracket til filmen Garden State. Det første albumet hans, The Creek Drank the Cradle, kom ut i 2002. Musikken på albumet har blitt samanlikna med musikken til artistar som Nick Drake, Simon and Garfunkel, Elliott Smith og John Fahey.
Tournon-sur-Rhône
Tournon-sur-Rhône er ein by og kommune sør i sentrale delar av Frankrike i departementet Ardèche, der han er sous-préfecture. Byen ligg i regionen Auvergne-Rhône-Alpes ved elva Rhône og har om lag 10 000 innbyggjarar.
Parodimesse
Ei parodimesse er ei form for messe, vanlegvis frå 1500-talet, der ein nyttar fleire stemmer frå tidlegare musikkstykke som ein del av melodien, slik som ein bit frå ein motett eller ein verdsleg chanson. Han skil seg frå dei to andre mest vanlege messeverka under renessansen, cantus firmus og omskriven messe. «Parodi» har ikkje noko med humor å gjere, som i den moderne tydinga av ordet, men tyder «imitasjon».
Parodimessa var ein særs populær modell under renessansen. Palestrina skreiv aleine kring 50 parodimesser og på første halvdel av 1500-talet var dette dominerande forma. Konsilet i Trient bannlyste bruken av verdsleg materiale i messene i eit dokument datert 10. september 1562. Reformene vart berre nøye følgd i Italia. I Frankrike hadde alt den musikalske smaken endra seg, slik at ønska til konsilet likevel vart oppfylte, og i Tyskland brydde ein seg stort sett ikkje om det.
Referansar
''
Fisibach
Fisibach er ein kommune i distriktet Zurzach i kantonen Aargau i Sveits. Kommunen har innbyggjarar  og eit areal på. Kommunesenteret ligg 378 meter over havet.
Kommunen ligg i enden av Fisibachdalen. Han ligg nordaust i Aargau og grenser til kantonen Zürich. Nabokommunar er Bachs og Weiach. Han består av landsbyen Fisibach og grendene Burenmüli, Hägelen og Waldhausen.
Feilslutning
Ei feilslutning er eit samleomgrep for argument som har ei logisk form som ikkje er gild, med andre ord logisk ukorrekt. Formelle, eller formallogiske argumentasjonsfeil vert handsama innanfor den formale logikken. Uformelle argumentasjonsfeil vert handsama innanfor den uformelle logikken under samleomgrepet tankefeil (engelsk: fallacy fallacies). Feilslutning er eit omgrep som vert brukt i kritisk tenking innanfor filosofi. Likskapen for alle feilslutningane er at dei har eit resonnementmønster som involverer eit særskilt mistak.
Litteratur
Morrow, D. R. (1. september 2017) Giving Reasons: An Extremely Short Introduction to Critical Thinking. Hackett Publishing Company. p. 59-62, p. 78-82. ISBN 9781624666223.
Frankfort
Frankfort er delstatshovudstad i Kentucky i USA.
Frankfort er òg hovudsete i Franklin County og har 27 741 innbyggjarar (2000). Byen har eit areal på 38,9 km², av dette er 38,2 km² land og 0,7 km² vatn.
Håvard Bøkko
Håvard Bøkko er ein norsk skeiselaupar. Han er bror til skeiselauparen Hege Bøkko og representerer Hol Idrettslag.
Tidleg karriere (2005-2007)
I november 2005 sette han tre verdsrekordar for juniorar på to veker. Den 5. november gjekk han 3000 meter 3.43,66, den 13. gjekk han 5000 meter på 6.18,93 og den 18. gjekk han 1500 meter i på 1.46,07.
Den 4. desember 2005 vart han den tolvte skeiselauparen i verda til å kome under 150 poeng på adelskalenderen. 15. januar 2006 vann han bronsemedalje i EM allround for seniorar i Hamar. Bøkko avslutta sesongen 2006 med å verte juniorverdsmeister, som første nordmann sidan Geir Karlstad i 1982. Etter 2005/2006-sesongen hadde Bøkko alle norgesrekordar for juniorar - på distanser frå 500 meter til 10 000 meter.
Sesongen 2006/2007 viste Bøkko at han hadde etablert seg blant dei aller beste i verdseliten. Han vart nr fire samanlagt i både europameisterskapen og verdsmeisterskapen.